ბადიანი - ვიკიპედია

# ბადიანი

### ვიკიპედიიდან

ბადიანი, მარადმწვანე ხეები ილიციუმისებრთა ოჯახისა (ადრე მაგნოლიასებრთა ოჯახს აკუთვნებდნენ). აქვთ ტყავისებრი ფოთლები. სიმაღლე 10 მ-მდეა. ბადიანი ძირითადად ორი სახეობით არის წარმოდგენილი. იაპონური ბადიანი - Illicium anisatum (Illicium religiosum) ბუნებრივად იზრდება იაპონიასა (უძველესი დროიდანაა მოშენებული საკულტო მცენარედ) და ნაწილობრივ კორეაში. მისი სურნელოვანი ქერქი იხმარება ხალხურ მედიცინაში. ნაყოფი შეიცავს შხამს. კულტივირებულია საქართველოს შავი ზღვის სანაპიროზე, ზინვაგამძლეა. ჩინური ბადიანი (Illicium verum) ველურად იზრდება ინდოჩინეთის ნახევარკუნძულზე, სამხრეთ ჩინეთისა და სამხრეთ-აღმოსავლეთ აზიის სხვა რაიონებში. სურნელოვანი ნაყოფი შეიცავს ეთეროვან ზეთს, რომელსაც იყენებენ მედიცინასა და კვების მრეწველობაში. კულტივირებულია საქართველოს შვი ზღვის სანაპიროზე. ძლიერი ყინვა აზიანებს.

Retrieved from "http://ka.wikipedia.org../../../%E1%83%91/%E1%83%90/%E1%83%93/%E1%83%91%E1%83%90%E1%83%93%E1%83%98%E1%83%90%E1%83%9C%E1%83%98.html"

კატეგორია: ხეები

##### Views

- სტატია
- განხილვა
- მიმდინარე შესწორება

##### ძიება